I. PREDLOG ČLENOV
Na podlagi drugega odstavka 64. člena Pravil obveznega zdravstvenega zavarovanja (Uradni list RS, št. 30/03 – prečiščeno besedilo, 35/03 – popr., 78/03, 84/04, 44/05, 86/06, 90/06 – popr., 64/07, 33/08, 7/09, 88/09, 30/11, 49/12, 106/12, 99/13 – ZSVarPre-C, 25/14, 85/14, 10/17 – ZČmIS, 64/18, 4/20, 42/21 – odl. US, 61/21, 159/21 – ZZVZZ-P, 183/21, 196/21 – ZDOsk, 142/22 – odl. US, 163/22, 124/23 in xx/24) in 3. točke 13. člena Statuta Zavoda za zdravstveno zavarovanje Slovenije (Uradni list RS, št. 87/01 in 1/02 – popr.) je skupščina Zavoda za zdravstveno zavarovanje Slovenije na x. redni seji x. x. 2024 sprejela


[bookmark: _Hlk57104663]SKLEP
o spremembah in dopolnitvah Sklepa o zdravstvenih stanjih in drugih pogojih za upravičenost do medicinskih pripomočkov iz obveznega zdravstvenega zavarovanja
1. člen
V Sklepu o zdravstvenih stanjih in drugih pogojih za upravičenost do medicinskih pripomočkov iz obveznega zdravstvenega zavarovanja (Uradni list RS, št. 61/21, 183/21, 163/22 in 124/23) se Priloga 4 nadomesti z novo Prilogo 4, ki je kot Priloga 1 sestavni del tega sklepa.
1. člen
Priloga 11 se nadomesti z novo Prilogo 11, ki je kot Priloga 2 sestavni del tega sklepa.
1. člen
Priloga 12 se nadomesti z novo Prilogo 12, ki je kot Priloga 3 sestavni del tega sklepa.
KONČNA DOLOČBA
1. člen
Ta sklep začne veljati 1. oktobra 2024.

II. OBRAZLOŽITEV
[bookmark: _Hlk55889524]Na podlagi prvega odstavka 64. člena Pravil obveznega zdravstvenega zavarovanja (Uradni list RS, št. 30/03 – prečiščeno besedilo, 35/03 – popr., 78/03, 84/04, 44/05, 86/06, 90/06 – popr., 64/07, 33/08, 7/09, 88/09, 30/11, 49/12, 106/12, 99/13 – ZSVarPre-C, 25/14, 85/14, 10/17 – ZČmIS, 64/18, 4/20, 42/21 – odl. US, 61/21, 159/21 – ZZVZZ-P, 183/21, 196/21 – ZDOsk, 142/22 – odl. US, 163/22 in 124/23; v nadaljnjem besedilu: pravila) ima zavarovana oseba pravico do pripomočkov, ki so potrebni za zdravljenje, medicinsko rehabilitacijo, zdravstveno nego in paliativno oskrbo. Pri tem natančnejšo opredelitev zdravstvenih stanj in drugih pogojev, pri katerih ima zavarovana oseba pravico do posameznega medicinskega pripomočka (tj. tistega, ki se predpisuje na naročilnico; v nadaljnjem besedilu: MP), določi skupščina Zavoda za zdravstveno zavarovanje Slovenije (v nadaljnjem besedilu: Zavod) s soglasjem ministra, pristojnega za zdravje, kot to določa drugi odstavek 64. člena pravil v skladu s 26. členom Zakona o zdravstvenem varstvu in zdravstvenem zavarovanju (Uradni list RS, št. 72/06 – uradno prečiščeno besedilo, 114/06 – ZUTPG, 91/07, 76/08, 62/10 – ZUPJS, 87/11, 40/12 – ZUJF, 21/13 – ZUTD-A, 91/13, 99/13 – ZUPJS-C, 99/13 – ZSVarPre-C, 111/13 – ZMEPIZ-1, 95/14 – ZUJF-C, 47/15 – ZZSDT, 61/17 – ZUPŠ, 64/17 – ZZDej-K, 36/19, 189/20 – ZFRO, 51/21, 159/21, 196/21 – ZDOsk, 15/22, 43/22, 100/22 – ZNUZSZS, 141/22 – ZNUNBZ, 40/23 – ZČmIS-1 in 78/23).

Na podlagi drugega odstavka 64. člena pravil se Skupine MP z morebitnimi podskupinami MP, vrste MP in natančnejša opredelitev zdravstvenih stanj in drugih pogojev, pri katerih ima zavarovana oseba pravico do posameznega MP ali do MP iz posamezne podskupine MP, določijo s splošnim aktom skupščine Zavoda s soglasjem ministra, pristojnega za zdravje.

Na tej podlagi je sprejet Sklep o zdravstvenih stanjih in drugih pogojih za upravičenost do medicinskih pripomočkov iz obveznega zdravstvenega zavarovanja (Uradni list RS, št. 61/21, 183/21 in 163/22 in 124/23; v nadaljnjem besedilu: veljavni sklep), s katerim so določena zdravstvena stanja in drugi pogoji za MP (v nadaljnjem besedilu: pogoji za MP).

S predlaganimi spremembami in dopolnitvami veljavnega sklepa (v nadaljnjem besedilu: novela sklepa) se spreminja ureditev pri naslednjih skupinah MP:
1. Ortopedska obutev (skupina 4);
2. MP pri inkontinenci in težavah z odvajanjem seča (skupina 11);
3. MP pri sladkorni bolezni (skupina 12).

Ta novela sklepa je pripravljena s ciljem:
· da se zavarovanim osebam zagotovi enakopravnejša zdravstvena obravnava;
· da se uskladita sklep in pravila, ob upoštevanju predloga sprememb in dopolnitev pravil (v nadaljnjem besedilu: novela pravil), ki je v postopku sprejema sočasno s to novelo sklepa.

K 1. členu  (nova Priloga 4 sklepa)
Pri MP iz skupine Ortopedska obutev se pri ortopedskih čevljih po Schejnu (levem in desnem) črta starostni pogoj, ki je določal, da mora biti zavarovana oseba mlajša od enega leta. V praksi so namreč nekateri primeri, ko gre za otroka, ki je starejši od enega leta (največkrat star med enim in dvema letoma), pa prav tako kot mlajši potrebuje take čevlje. Doslej je Zavod te primere obravnaval v postopkih izjemnih odobritev, ustrezneje pa je, da se starostni pogoj za uveljavitev te pravice s črtanjem opredeli širše.
Finančne posledice: Ker je Zavod te primere doslej obravnaval kot izjemne odobritve (in jih tudi odobril), ni finančnih posledic. 


K 2. členu  (nova Priloga 11 sklepa)

V skupini MP pri inkontinenci in težavah z odvajanjem seča se črta pogoj telesne teže »nad 30 kg« kot en od pogojev za upravičenost do MP iz podskupin MP za srednjo, težko in zelo težko inkontinenco; smiselno enako se črta pogoj telesne teže »do 30 kg« kot en od pogojev za upravičenost do MP iz podskupine Otroške plenice.

Črtanje teh pogojev pri MP iz podskupin MP za srednjo, težko in zelo težko inkontinenco je opravljeno iz razloga, ker nekatere osebe, starejše od 4,5 leta in lažje od 30 kg brez utemeljene podlage ne bi mogle pridobiti pravice do MP iz podskupin MP za srednjo, težko in zelo težko inkontinenco. Taka ureditev ni ustrezna, saj ne bi mogle vse osebe, ki imajo bolezensko inkontinenco urina ali blata, pridobiti pravice do teh MP

Podobno velja omejevanje pravice »do 30 kg« pri otroških plenicah.

Preostale spremembe v tej skupini MP so redakcijske narave.

Finančne posledice: Ni finančnih posledic.


K 3. členu  (nova Priloga 12 sklepa)
Določba je uskladitvene narave z novelo pravil (92. člen pravil), kjer se spreminjata naziva MP pri sladkorni bolezni:
· »sistem za kontinuirano merjenje glukoze v medceličnini« v »sistem za merjenje glukoze v medceličnini zahtevni«;
· »sistem za spremljanje glukoze v medceličnini« v »sistem za merjenje glukoze v medceličnini«, pri katerem se »čitalnik« preimenuje v »sprejemnik«.

Zaradi spremembe naziva se redakcijsko spreminjajo tudi zdravstvena stanja in drugi pogoji pri teh MP, saj je tudi v samih zdravstvenih stanjih in drugih pogojih naveden naziv teh MP.

Glej tudi obrazložitev pri spremembi 92. člena pravil.

[bookmark: _Hlk109811764]Finančne posledice: Ni finančnih posledic.


K 4. členu  (začetek veljavnosti)
Novela sklepa začne veljati 1. oktobra 2024, istočasno kot novela pravil. 

Finančne posledice: Ni finančnih posledic.

 


